Agisight/tyv-rus-200k huggingface dataset:
Тувинский: Узун кижи чүве ыыттавайн, эжиниң чанында анаа турган. Ооң база боо-чепсээ чок болган.
– Чажыт медээчи-дир. Полк командиринге аппаар болган-дыр ийин – деп, Панов бодунуң өөрүнге тайылбырлап чугаалаан.

Русский: Тот, который был повыше, молча стоял подле своего товарища. На нем тоже не было оружия.
– Лазутчик. Значит – к полковому, – сказал Панов, объясняя своим товарищам.
Тувинский: – Ноян Воронцов күш херек, улуг херек бар – деп, Бата чугаалап-ла турган.
– Че, че, чедире бээр бис –деп, Панов чугаалаан. – Че, чүл, Бондаренко-биле кады чедирип каар сен бе – деп, Авдеевке Панов чугаалаан, – дежурныйга дужаап бергеш, дедир чедип кээр сен. Боданып чор – деп, Панов уламчылаан – ожаарымчалыг чорбааже хоржок, даады мурнуңга чоргус. Оон башка, бо дөңгүр баштыг чүвелериң – овуузуннуг хейлер.
Русский: – Кинезь Воронцов крепко надо, большой дело надо, – говорил Бата.
– Ладно, ладно, сведем, – сказал Панов. – Что ж, веди, что ли, ты с Бондаренкой, – обратился он к Авдееву, – а сдашь дежурному, приходи опять. Смотри, – сказал Панов, – осторожней, впереди себя вели идти. А то ведь эти гололобые – ловкачи.
Тувинский: –- А мооң херээ чүү ийик? – дээш, Авдеев чыдалыг боозу-биле, шашкан чүве дег, дап берген. – Чаңгыс хөлүрт кылыр мен, – бузу бурт дээр.
– Шанчып кааптарыңга, оон кижи чүнү тып алырыл – деп, Бондаренко чугаалаан. – Че, марш!
Ийи солдаттар биле чажыт медээчилерниң шимээни чиде бээрге, Панов биле Никитин турган черинге дедир чедип келгеннер.
Русский: – А что это? – сказал Авдеев, сделав движение ружьем с штыком, как будто он закалывает. – Пырну разок – и пар вон.
– Куда ж он годится, коли заколешь, – сказал Бондаренко. – Ну, марш!
Когда затихли шаги двух солдат с лазутчиками, Панов и Никитин вернулись на свое место.
Тувинский: – Дүне када чүү аза-четкер бээр сөөртүп келгени ол боларны! –- деп, Никитин хыйланган.
– Херек-ле болганы ол-дур ийин – деп, Панов чугаалаан. – Сооксумаар апаарды а – дээш, Панов шинелин чазып, кедип алгаш, ыяшка чөленип олуруп алган.

Русский: – И черт их носит по ночам! – сказал Никитин.
– Стало быть, нужно, – сказал Панов. – А свежо стало, – прибавил он и, раскатав шинель, надел и сел к дереву.
Тувинский: Ийи шак хире болгаш, Авдеев. биле Бондаренко дедир чедип келгеннер. 
Русский: Часа через два вернулся и Авдеев с Бондаренкой.
Тувинский: – Че, чүл, дужаап бердиңер бе? – деп, Панов айтырган.
– Дужаап бердивис. Полк командири ам-даа удувайн тур. Шуут-ла аңаа аппарып бердивис. 
Русский: – Что же, сдали? – спросил Панов.
– Сдали. А у полкового еще не спят. Прямо к нему свели.
Тувинский: А ол дөңгүр-баштыгларың, акыжыым, дыка эки эрлер-дир оң – деп, Авдеев уламчылап чугаалаан. – Сүлде бо! Мен олар-биле дыка хөөрештим.
– Билдингир-ле болгай, сээң хөөрешпес кижиң чок ийик бе – деп, Никитин хөөнчоктанып чугаалаан.

Русский: А какие эти, братец ты мой, го-лолобые ребята хорошие, – продолжал Авдеев. – Ей-богу! Я с ними как разговорился.
– Ты, известно, разговоришься, – недовольно сказал Никитин.
Тувинский: – Шынап-ла, россий оолдар-биле мырыңай кара чаңгыс. Бирээзи кадайлыг чүве-дир. Марушкаң бар бе дидим. – Бар дидир, хураган бар бе дидим, бар дидир. – Хөй бе? – Ийи – дей-тир. Дыка-ла эки чугаалаштывыс. Эки эрлер-дир
Русский: – Право, совсем как российские. Один женатый. Марушка, говорю, бар? – Бар, говорит. – Баранчук, говорю, бар? – Бар. – Много? – Парочка, говорит. – Так разговорились хорошо. Хорошие ребята.
Тувинский: – Эки болбайн аан харын – деп, Никитин чугаалаан, – чааскаан чоруңда таварышса, иштиң тө шанчыптар болдур ийин.
– Удавас чер чырып кээр боор ийин бо – деп, Панов чугаалаан.
– Ындыг-дыр харын, сылдыстар имистелип эгелей берип-тир – деп, Авдеев олуруп бар чыда, чугаалаан.
Русский: – Как же, хорошие, – сказал Никитин, – попадись ему только один на один, он тебе требуху выпустит.
– Должно, скоро светать будет, – сказал Панов.
– Да, уж звездочки потухать стали, – сказал Авдеев, усаживаясь.
Тувинский: Оон солдаттар база-ла шимээнчок барганнар.
Русский: И солдаты опять затихли.
Тувинский: III
Казармалар болгаш солдаттар бажыңчыгаштарының соңгалары шагда-ла караңгылай бергилээн, ындыг-даа болза шивээниң эң дээре бажыңнарының бирээзиниң хамык соңгалары ам-даа чырывышаан.
Русский: III
В окнах казарм и солдатских домиков давно уже было темно, но в одном из лучших домов крепости светились еще все окна.
Тувинский: Ол бажыңны Кура полкузунуң командири, кол командылакчының оглу, флигель-адъютант ноян Семен Михайлович Воронцов ээлеп турган. Воронцов аңаа кадайы, Петербургтуң сураглыг чаражы Мария Васильевна-биле чурттап турган, чурттаар дооста, бо бичии кавказ шивээге кым-даа, кажан-даа ынчаар чурттап көрбээн чергези-биле каас-коя чурттап турган. 
Русский: Дом этот занимал полковой командир Куринского полка, сын главнокомандующего, флигель-адъютант князь Семен Михайлович Воронцов. Воронцов жил с женой, Марьей Васильевной, знаменитой петербургской красавицей, и жил в маленькой кавказской крепости роскошно, как никто никогда не жил здесь.
Тувинский: Воронцов, ылаңгыя ооң кадайы бодаарга, олар мында чүгле чүгээр эвес, харын канчаар-даа аажок түренчиг байдалда турар ышкаш болган, а бо черниң чурттакчылары оларны чуртталгазының каас-коязын магадап ханмас турганнар.
Русский: Воронцову, и в особенности его жене, казалось, что они живут здесь не только скромной, но исполненной лишений жизнью; здешних же жителей жизнь эта удивляла своей необыкновенной роскошью.
Тувинский: Ам дүнекиниң он ийи шак чеде бергенде, бажыңның ээлери хевистер бүргеп шыпкан, дүжүрүп каан кылын көжегелерлиг улуг аалчылар өрээлинге дөрт лаа кыпсып каан ломбер столунга аалчылар-биле көзерлеп олурганнар. 
Русский: Теперь, в двенадцать часов ночи, в большой гостиной, с ковром во всю комнату, с опущенными тяжелыми портьерами, за ломберным столом, освещенным четырьмя свечами, сидели хозяева с гостями и играли в карты.
Тувинский: Көзерлеп олурганнарның бирээзи бажыңның ээзи, шөйбек арынныг, флигель-адъютантының вензельдерин кадаан болгаш аксельбатыларын азынган маңган-ак полковник Воронцов; ооң эжи Воронңова агайның башкы ашаандан төрээн бичии оглун башкыладыр дээш, чоокта чаа чаладып эккелгени Петербург университединиң кандидады селбер баштыг, дүндүгүр аныяк кижи.
Русский: Один из играющих был сам хозяин, длиннолицый белокурый полковник с флигель-адъютантскими вензелями и аксельбантами, Воронцов; партнером его был кандидат Петербургского университета, недавно выписанный княгиней Воронцовой учитель для ее маленького сына от первого мужа, лохматый юноша угрюмого вида.
Тувинский: Оларга удур ийи офицер ойнап олурганнар: бирээзи – гвардиядан шилчип келген, делгем эгиннерлиг, калбак кызыл арынныг рота командири Полторацкий болгаш сыртайтыр саң-дорт кылдыр олурган, чараш арны соок көрүштүг полк адъютантызы. 
Русский: Против них играли два офицера: один – широколицый, румяный, перешедший из гвардии, ротный командир Полторацкий, и, очень прямо сидевший, с холодным выражением красивого лица, полковой адъютант.
Тувинский: Сөөккүр, улуг карактарлыг, кара кирбиктерлиг чараш агай Мария Васильевна дээрзи Полторацкийниң чанынга, кринолини-биле ооң будунга дээй аарак, ооң көзерлерин көрүп олурган. 
Русский: Сама княгиня Марья Васильевна, крупная, большеглазая, чернобровая красавица, сидела подле Полторацкого, касаясь его ног своим кринолином и заглядывая ему в карты.
Тувинский: Ооң сөзү-даа, көрүжү-даа, ооң чагдынып алганы чыттыг-суг-даа Полторацкийни тааладып турган, ынчангаш Полторацкий ооң чанында ол агайның олурарын медереп билирден өске, бүгү чүвени уттуп, оюнун удаа-дараа алдап ойнаан эжин улам-улам шугулдадып орган.
Русский: И в ее словах, и в ее взглядах, и улыбке, и во всех движениях ее тела, и в духах, которыми от нее пахло, было то, что доводило Полторацкого до забвения всего, кроме сознания ее близости, и он делал ошибку за ошибкой, все более и более раздражая своего партнера.
Тувинский: – Чок, болза-даа болбаан чүве-дир! Тузту ам база чыдыдып алдың! – деп, Полторацкий тузун октаптарга, адъютант турган боду кызып келгеш, чугаалаан.
Русский: – Нет, это невозможно! Опять просолил туза! – весь покраснев, проговорил адъютант, когда Полторацкий скинул туза.
Тувинский: Полторацкий, чаа оттуп келген чүве дег, адъютантының чүге хорадаанының аайын тыппайн, аразы ырак чымчак кара карактары-биле кайгап олурган.
– Ооң оозун дыка кемзинмеңерден! – деп, Марья Васильевна хүлүмзүрбүшаан чугаалаан. – Көрбес силер бе, чугаалаан-на болгай мен – деп, ам Полторацкийге чугаалаан.
Русский: Полторацкий, точно проснувшись, не понимая глядел своими добрыми, широко расставленными черными глазами на недовольного адъютанта.
– Ну простите его! – улыбаясь, сказала Марья Васильевна. – Видите, я вам говорила, – обратилась она к Полторацкому.
Тувинский: – Силер көңгүс өске чүве чугаалаан-на болгай силер – деп, Полторацкий хүлүмзүрбүшаан харыылаан.
– Ындыг ийик бе? – дээш, Мария Васильевна база хүлүмзүрүп каан. Ол харыы хүлүмзүрүгге муңгаранчыг дүймеп, амырааш, Полторацкий дичийтир кызып келгеш, көзерни сегирип алгаш, холуй берген.
Русский: – Да вы совсем не то говорили, – улыбаясь, сказал Полторацкий.
– Разве не то? – сказала она и также улыбнулась. И эта ответная улыбка так страшно взволновала и обрадовала Полторацкого, что он багрово покраснел и, схватив карты, стал мешать их.
Тувинский: – Сен холуур эвес сен – деп, адъютант шириин чугаалааш, билзектиг ак холу-биле көзерии холуп, дүрген-не оон адырлып алыр дээн чүве дег, үлей берген.
Русский: – Не тебе мешать, – строго сказал адъютант и стал своей белой, с перстнем, рукой сдавать карты, так, как будто он только хотел поскорее избавиться от них.
Тувинский: Аалчылар өрээлинге ноянның хаазы кирип келгеш, ноянны дежурный хереглеп тур деп айыткаан.
– Өршээңер, дээргилер, – деп, Воронцов орустап, англи аян-биле чугаалаан. – Marie, сен мээң орнумга олуруп көр.

Русский: В гостиную вошел камердинер князя и доложил, что князя требует дежурный.
– Извините, господа, – сказал Воронцов, с английским акцентом говоря по-русски. – Ты за меня. Marie, сядешь.
Тувинский: – Чөпшээрээр силер ыйнан – деп айтыргаш, ноянның агайы аас-кежиктиг херээженниң чырык-чаагай хүлүмзүрүүн хүлүмзүрбүшаан, торгу хевин хылырадыр бодунуң бүгү узун дурт-сыны-биле шалып чиик туруп келген.
Русский: – Согласны? – спросила княгиня, быстро и легко вставая во весь свой высокий рост, шурша шелком и улыбаясь своей сияющей улыбкой счастливой женщины.
Тувинский: – Мен чүү-даа чүвеге даады чөпшээреп чоруур кижи мен – деп, адъютант аңаа удур ноянның көңгүс көзерлеп билбес агайы олуруп алырга, аңаа кончуг амырап харыылаан. Полторацкий хүлүмзүрбүшаан, чүгле холдарын чада туткан.
Русский: – Я всегда на все согласен, – сказал адъютант, очень довольный тем, что против него играет теперь совершенно не умеющая играть княгиня. Полторацкий же только развел руками, улыбаясь.
Тувинский: Ноян аалчылар өрээлинге дедир чедип кээрге, роббер төнүп турган. Ноянның омак-хөглүү кончуг болган.
– Силерге чүнү сөглээр деп мен?
– Че, чүл?
Русский: Роббер кончался, когда князь вернулся в гостиную. Он пришел особенно веселый и возбужденный.
– Знаете, что я вам предложу?
– Ну?
Тувинский: – Шампандан ижээлиңерем.
– Мен аңаа кезээде белен мен – деп, Полторацкий чугаалаан.
– Ол-даа кончуг эки-ле чүве-дир – деп, адъютант чугаалаан.
Русский: – Выпьемте шампанского.
– На это я всегда готов, – сказал Полторацкий.
– Что же, это очень приятно, – сказал адъютант.
Тувинский: – Василий! Эккеп кут – деп, ноян кый дээн.
– Чүге сени кыргыртып-тыр? – деп, Марья Васильевна айтырган.
– Дежурнай биле база бир кижи кээп-тир.
Русский: – Василий! подайте, – сказал князь.
– Зачем тебя звали? – спросила Марья Васильевна.
– Был дежурный и еще один человек.
Тувинский: – Кым? Чүү дидир? – деп, Марья Васильевна далаш-биле айтырган.
– Чугаалай албас мен – дээш, Воронцов эгиннерин кыскан.
– Чугаалай албас сен бе? – деп, Марья Васильевна катаптаан. – Көргей-ле бис.
Русский: – Кто? Что? – поспешно спросила Марья Васильевна.
– Не могу сказать, – пожав плечами, сказал Воронцов.
– Не можешь сказать, – повторила Марья Васильевна. – Это мы увидим.
Тувинский: Шампанны эккелген. Аалчылар бир-бир стаканны ишкеш, оюнун доозуп, удугларын санашкаш, тарап эгелээн.
Русский: Принесли шампанского. Гости выпили по стакану и, окончив игру и разочтясь, стали прощаться.
Тувинский: – Даарта аъргаже силерниң ротаңар баар болчук бе? – деп, Полторацкийден ноян айтырган.
– Мээңии. А чүү ирги?
– Эртен силерниң-биле көржү бээр бис – деп, ноян шала хүлүмзүрүй аарак харыылаан.
Русский: – Ваша рота завтра назначена в лес? – спросил князь Полторацкого.
– Моя. А что?
– Так мы увидимся завтра с вами, – сказал князь, слегка улыбаясь.
Тувинский: – Кончуг өөрүнчүг-дүр – деп, Полторацкий чүгле Марья Васильевнаның улуг ак холун канчаар тудуп байырлажырын бодап, Воронцовтуң аңаа чүнү чугаалаанын эки билбейн чугаалаан. 
Русский: – Очень рад, – сказал Полторацкий, хорошенько не понимая того, что ему говорил Воронцов, и озабоченный только тем, как он сейчас пожмет большую белую руку Марьи Васильевны.
Тувинский: Марья Васильевна Полторацкийниң холун эрги чаңы-биле чүгле дыңзыдыр тудуп каан эвес, харын күш-биле силгий каапкан. Дөрбелчин каап бергеш, соора көшкенин база катап сагындыргаш, хүлүмзүрүй каапкан, Полторацкий сактырга, ол хүлүмзүрүг магалыг чараш, эрге-чассыг болгаш бир-ле уткалыг ышкаш болган.
Русский: Марья Васильевна, как всегда, не только крепко пожала, но и сильно тряхнула руку Полторацкого. И еще раз напомнив ему его ошибку, когда он пошел с бубен, она улыбнулась ему, как показалось Полторацкому, прелестной, ласковой и значительной улыбкой.
Тувинский: Полторацкий өөрүшкүлүг омак чанып орган, ону, чүгле ооң боду ышкаш, дээди аңгының иштинге өзүп кижизээн болгаш каш-каш айлар дургузунда озалааш шериг амыдыралының соонда бодунуң хелбээзи херээженге катап ужурашкан кижилер билип болур. Херээжен болур дооста, Воронцов ноянның агайы ышкаш, шак ындыг магалыг херээжен аан.
Русский: Полторацкий шел домой в том восторженном настроении, которое могут понимать только люди, как он, выросшие и воспитанные в свете, когда они, после месяцев уединенной военной жизни, вновь встречают женщину из своего прежнего круга. Да еще такую женщину, как княгиня Воронцова.
Тувинский: Эжи-биле кады чурттап турган бажыңчыгажынга чедип келгеш, хаалгазын тырткан, – тырткыыштап каан болган. Хаалганы бир үстүрген. Хаалга ажыттынмаан. Хораныы кончуг болган, ынчангаш эжикти буду-биле теп, селемези-биле киңгиредип туруп берген. 
Русский: Подойдя к домику, в котором он жил с товарищем, он толкнул входную дверь, но дверь была заперта. Он стукнул. Дверь не отпиралась. Ему стало досадно, и он стал барабанить в запертую дверь ногой и шашкой.
Тувинский: Эжик ындында кылаш даажы дыңналган соонда, Полторацкийниң крепостной чалчазы Вавило тырткыышты ажыдыпкан.
– Чүге тырткыыштанып алганың ол?! Тулуп!
– Ынчанмааже кайын боор, Алексей Владимир...
Русский: За дверью послышались шаги, и Вавило, крепостной дворовый человек Полторацкого, откинул крючок.
– С чего вздумал запирать?! Болван!
– Да разве можно, Алексей Владимир…
Тувинский: – Ам база эзирик-тир сен але! Болур, болбазын мен сеңээ таптыг айтып бергей менде... Полторацкий Вавилону хаптар деп бодаан, ынчалза-даа ара соксап каан.
– Че, хупурап кал ынаар. Деңден кыпсып каг.
– Дораан, ам дораан.
Русский: – Опять пьян! Вот я тебе покажу, как можно… Полторацкий хотел ударить Вавилу, но раздумал.
– Ну, черт с тобой. Свечу зажги.
– Сею минутую.
Тувинский: Вавило шынап-ла халаг эзирик болган, а араганы каптенармустуң төрүттүнген хүнүнүң доюнга чорааш, ижипкен. 
Русский: Вавило был действительно выпивши, а выпил он потому, что был на именинах у каптенармуса.
Тувинский: Чанып келгеш, бодунуң амыдырал-чуртталгазын каптенармус Иван Макечиниң амыдырал-чуртталгазы-биле деңнештирип көргеш, боданы берген, Иван Макеич орулга ажык тып алыр аргалыг, кадайлыг, бир чыл болгаш, шуут халажыр деп идегеп турар. 
Русский: Вернувшись домой, он задумался о своей жизни в сравнении с жизнью Ивана Макеича, каптенармуса. Иван Макеич имел доходы, был женат и надеялся через год выйти в чистую.
Тувинский: А Вавило бичиизинде-ле үстүкү каътче, өскээр сөглээрге, дээргилерге бараан болур кылдыр алдыра берген, ам дөртен хар ажа берген, ол хиреде кадайланмаан болгаш үен-даян аажылыг кожайынга хөделдеп, поход байдалда чурттап чоруур. 
Русский: Вавило же был мальчиком взят в верх, то есть в услужение господам, и вот уже ему было сорок с лишком лет, а он не женился и жил походной жизнью при своем безалаберном барине.
Тувинский: Кожайы эки кижи, шоолуг эттевес, ындыг-даа болза кандыг чуртталга дээр ону! «Кавказтан чанып келгеш, хостадып салыптар болган. Хосталып алгаш, кайнаар баар мен. Ыт-биле дөмей-ле!» – деп, Вавило боданган. Уйгузунуң кээри аажок боорга, кайы-бир кижи кирип келгеш, чүү-хөө аппарбазын деп бодааш, эжикти тырткыыштааш, удуй берген.
Русский: Барин был хороший, дрался мало, но какая же это была жизнь! «Обещал дать вольную, когда вернется с Кавказа. Да куда же мне идти с вольной. Собачья жизнь!» – думал Вавило. И ему так захотелось спать, что он, боясь, чтобы кто-нибудь не вошел и не унес что-нибудь, закинул крючок и заснул.
Тувинский: Полторацкий эжи Тихонов-биле кады удуп турар өрээлинге кирип келген.
– Че чүл, уттуруп кааптың бе? – деп, оттуп келген Тихонов айтырган.
– Ээ, чок, он чеди рубль удуп алдым, бир шил клико - арага-даа иштивис.
Русский: Полторацкий вошел в комнату, где он спал вместе с товарищем Тихоновым.
– Ну что, проигрался? – сказал проснувшийся Тихонов.
– Ан нет, семнадцать рублей выиграл, и клико бутылочку распили.
Тувинский: – Марья Васильевнаны база көрүп алдың бе? 
– Марья Васильевнаны база көрүп алдым – деп, Полторацкий катаптаан.
– Удавас турар бис ыйнаан – деп, Тихопов чугаалаан, – алды шакта үпүптер болгай бис.
Русский: – И на Марью Васильевну смотрел?
– И на Марью Васильевну смотрел, – повторил Полторацкий.
– Скоро уж вставать, – сказал Тихонов, – и в шесть надо уж выступать.
Тувинский: Вавило – деп, Полторацкий алгырган. – Көрдүң бе, эртен мени беш шакта эки оттурар сен.
– Силерни канчап оттурар боор, кижи-биле чокшу бээр-ле болгай силер.
– Оттур дидир мен. Дыңнадың бе?
– Дыңнадым.
Русский: – Вавило, – крикнул Полторацкий. – Смотри, хорошенько буди меня завтра в пять.
– Как же вас будить, когда вы деретесь.
– Я говорю, чтоб разбудить. Слышал?
– Слушаю.
Тувинский: Вавило ооң сапыктарын болгаш хевин алгаш, үне берген.
А Полторацкий орунга чыдып алгаш, хүлүмзүрбүшаан, папирос кыпсып алгаш, лаазын өжүрүпкен. Караңгыда ооң сагыжынга Марья Васильевнаның хүлүмзүрээн арны көстүп турган.
Русский: Вавило ушел, унося сапоги и платье.
А Полторацкий лег в постель и, улыбаясь, закурил папироску и потушил свечу. Он в темноте видел перед собою улыбающееся лицо Марьи Васильевны.
Тувинский: Воронцовтар база ол дораан удуваан. Аалчылар тарап чоруй баарга, Марья Васильевна ашаанга чедип келгеш, ооң баарынга доктаагаш, шыңгыы айтырган:
– Че, чүү болганыл, меңээ чугаалаар сен бе?
– Адырам, сарыым...
– Маңаа «сарыымның» херээ чүү боор! Чажыт медээчилер ыйнан, але?
– Ындыг болзажок, сеңээ ону чугаалай албас мен.
– Чугаалап албас сен бе? Ынчаарга мен сөглээйн.
– Сен бе? (деп французстаан). 
Русский: У Воронцовых тоже не сейчас заснули. Когда гости УШЛИ, Марья Васильевна подошла к мужу и, остановившись перед ним, строго сказала:
– Ну, ты скажешь мне, в чем дело?
– Но, дорогая…
– При чем тут «дорогая»! Это, конечно, лазутчик?
– Тем не менее я не могу тебе сказать.
– Не можешь? Ну, так я тебе скажу!
– Ты? (говорила по французски)]
Тувинский: – Хаджи-Мурат бе? Ындыг бе? – деп, ноянның агайы каш хүн дургузунда Хаджи-Мурат-биле чугаалажыышкын дугайын дыңнап келген болгаш ооң ашаанга Хаджи-Мурат боду кээп чораан боор деп бодааш, айтырган.
Русский: – Хаджи-Мурат? Да? – сказала княгиня, слыхавшая уже несколько дней о переговорах с Хаджи-Муратом и предполагавшая, что у ее мужа был сам Хаджи-Мурат.
Тувинский: Воронцов оон ойталап шыдаваан, ынчалза-даа Хаджи-Мурат боду эвес, а чүгле чажыт медээчи кээп, Хаджи-Мурат даарта ыяш кезер дээн черге келир болган деп дыңнатканын кадайынга чугаалап, ооң сеткилин хомудатпаан.
Русский: Воронцов не мог отрицать, не разочаровал жену в том, что был не сам Хаджи-Мурат, а только лазутчик, объявивший, что Хаджи-Мурат завтра выедет к нему в то место, где назначена рубка леса.
Тувинский: Шивээниң чаңгыс аай амыдыралынга пөге берген аныяк ашак-кадай Воронцов ол болуушкунга кончуг амырааннар. Адазынга ол медээ сонуурганчыг болурун чугаалааш, ашак-кадай үш шак үезинде удуй бергеннер.
Русский: Среди однообразия жизни в крепости молодые Воронцовы – и муж и жена – были очень рады этому событию. Поговорив о том, как приятно будет это известие его отцу, муж с женой в третьем часу легли спать.
Тувинский: IV
Шамильдиң чоруткан мюридтеринден дезип, үш хондур удуваан болгаш, Садо менди-чаагай хонарын йөрээгеш, саклядан үне бээри билек-ле, Хаджи-Мурат ол дораан-на удуй берген. 
Русский: IV
После тех трех бессонных ночей, которые он провел, убегая от высланных против него мюридов Шамиля, Хаджи-Мурат заснул тотчас же, как только Садо вышел из сакли, пожелав ему спокойной ночи.
Тувинский: Хаджи-Мурат идик-хевин ужулбайн, сакля ээзиниң салып бергени куш чүү кызыл сыртыктарже шымындыр шенектенип алган холун сыртандыр удуп чыткан. Ооң чанынга хана доразын дургаар Элдар чыдып алган. 
Русский: Он спал не раздеваясь, облокотившись на руку, утонувшую локтем в подложенные ему хозяином пуховые красные подушки. Недалеко от него, у стены, спал Элдар.
Тувинский: Элдар аныяк шыырак хол-будун хере көстүпкен, ойталап алган чыткан, ынчангаш ооң көгдегер хөрээ ак черкес тоннуң кара хозырларының адаанда сыртыктан чуглу берген, чаа чүлээн, көгерип көстүр бажындан бедик болган. Ооң бичии уруглар эрни дег, кыйбык чаш дүк дуй алган астыгыр үстүкү эрни бир херлип, бир чыырлып, аартанып чыткан. Ол база Хаджи-Мурат дег идик-хевин ужулбаан, хол боозу болгаш кинжалы курунда хевээр удуп чыткан, буъдуктарның уштары арткан, бичии суугуда дең имистелдир хып турган.
Русский: Элдар лежал на спине, раскинув широко свои сильные, молодые члены, так что высокая грудь его с черными хозырями на белой черкеске была выше откинувшейся свежебритой, синей головы, свалившейся с подушки. Оттопыренная, как у детей, с чуть покрывавшим ее пушком верхняя губа его точно прихлебывала, сжимаясь и распускаясь. Он спал так же, как и Хаджи-Мурат: одетый, с пистолетом за поясом и кинжалом. В камине сакли догорали сучья, и в печурке чуть светился ночник.
Тувинский: Дүн ортузунда кунактар өрээлиниң эжии хылырт дээн, оон Хаджи-Мурат дораан-на тура халааш, хол-боозун тудуп алган. Садо чер шала кырын чымчаңнадыр базып кирип келген.
– Чүге чор сен? – деп, Хаджи-Мурат, көңгүс удуваан чүве дег, сергээ кончуг айтырган.
Русский: В середине ночи скрипнула дверь в кунацкой, и Хаджи-Мурат тотчас же поднялся и взялся за пистолет. В комнату, мягко ступая по земляному полу, вошел Садо.
– Что надо? – спросил Хаджи-Мурат бодро, как будто никогда не спал.
Тувинский: – Боданыр апарган-дыр – деп, Хаджи-Мураттың баарынга дискектендир олурбушаан, Садо чугаалаан. – Сен чоруп олуруңда, бир херээжен сарапча кырындан сени көрген-дир – дээш, уламчылаан, – оон ашаанга чугаалаан, а ам бүгү аал иштинде чугаа тарай берген. Ам чаа мээң кадайымга кожазы кээп чугаалай-дыр, ашактар хүрээ чанында чыглып алган, сени дозар деп турар-дырлар.
Русский: – Думать надо, – сказал Садо, усаживаясь на корточки перед Хаджи-Муратом. – Женщина с крыши видела, как ты ехал, – сказал он, – и рассказала мужу, а теперь весь аул знает. Сейчас прибегала к жене соседка, сказывала, что старики собрались у мечети и хотят остановить тебя.
Тувинский: – Ынчаарга чорбааже хоржок – деп, Хаджи-Мурат чугаалаан.
– Аъттар белен – дээш, Садо саклядан дүргени кончуг үне болган.
– Элдар – деп, Хаджи-Мурат сымыранган. Элдар бодунуң адын, ылаңгыя мюридшиниң үнүн дыңнааш, папаха-бөргүн этпишаан, шыырак буттарының кырынга тура халып келген. 
Русский: – Ехать надо, – сказал Хаджи-Мурат.
– Кони готовы, – сказал Садо и быстро вышел из сакли.
– Элдар, – прошептал Хаджи-Мурат, и Элдар, услыхав свое имя и, главное, голос своего мюршида, вскочил на сильные ноги, оправляя папаху.
Тувинский: Хаджи-Мурат боо-чепсээн азынгаш, бурка-шекпенин кедип алган. Элдар база ынчанган. Ийилээ саклядан сери адаанче үнүп келгеннер. Кара карактыг оол аъттарны чедип эккелген. Тапталган кудумчуда аът даванының даажын дыңнааш, кожа сакляның эжиинден бир-ле кижиниң бажы көстүп келгеш, оон ыяш улдуңнарын шаккылатпышаан, ийни өрү хүрээже маңнапкан.
Русский: Хаджи-Мурат надел оружие и бурку. Эл-дар сделал то же. И оба молча вышли из сакли под навес. Черноглазый мальчик подвел лошадей. На стук копыт по утаптанной дороге улицы чья-то голова высунулась из двери соседней сакли, и, стуча деревянными башмаками, пробежал какой-то человек в гору к мечети.
Тувинский: Ай чок, ындыг-даа болза кара дээрде сылдыстарның чырыы кончуг, ынчангаш караңгы хаяада саклялар сарапчалары, аулдуң үстүү чарыында суургалыг хүрээниң барааны бедий берген көстүп турган. Хүрээден хүлүрешкен үннер дыңналган.
Русский: Месяца не было, но звезды ярко светили в черном небе, и в темноте видны были очертания крыш саклей и больше других здание мечети с минаретом в верхней части аула. От мечети доносился гул голосов.
Тувинский: Хаджи-Мурат боозун чышпыр туда каапкаш, будун тар эзеңгиге тепкеш, шимээн чогу-биле билдирбейн ужугуп үнгеш, эзер дагжатпайн бедик мамбайга олура каапкан.
Русский: Хаджи-Мурат, быстро прихватив ружье, вложил ногу в узкое стремя и, беззвучно, незаметно перекинув тело, неслышно сел на высокую подушку седла.
Тувинский: – Буян-кежииңер уъжун силерни бурган авыразын – деп сакля ээзинге чугаалааш, Хаджи-Мурат өөренген чаңын ёзугаар оң талакы буду-биле эзеңгизин дилевишаан, аът дыны тудуп турган оолду кымчы-биле орук чайла деп идипкен. Оол чайлап бээрге, аът чүнү канчаарын боду билир чүве дег, доора кудумчудан улуг орукче ылгыны кончуг чорупкан. Элдар соондан чоруп орган; Садо алгы тон кедип алган, холдарын дүрген-дүрген чайбышан, тар кудумчунуң ол-бо талаларынга баргылап, оларның соондан барык-ла маңнап чоруп орган. 
Русский: – Бог да воздаст вам! – сказал он, обращаясь к хозяину, отыскивая привычным движением правой ноги другое стремя, и чуть-чуть тронул мальчика, державшего лошадь, плетью, в знак того, чтобы он посторонился. Мальчик посторонился, и лошадь, как будто сама зная, что ей надо делать, бодрым шагом тронулась из проулка на главную дорогу. Элдар ехал сзади; Садо, в шубе, быстро размахивая руками, почти бежал за ними, перебегая то на одну, то на другую сторону узкой улицы.
Тувинский: Аулдан үнер черге орук кежилдир шимчеп чоруур бараан көзүлген, ооң соондан база бирээ көзүлген.
– Тур! Кымыл бо? Аңаа тур! – деп, үн дыңналган, оон каш кижи орукту дуй турупкан. 

Русский: У выезда, через дорогу, показалась движущаяся тень, потом – другая.
– Стой! Кто едет? Остановись! – крикнул голос, и несколько людей загородили дорогу.
Тувинский: Хаджи-Мурат доктаарының орнунга, хол-боозун ушта соп алгаш, аъдын албадавышаан, турган улусту таварты келген. Турган улус тарай хона берген, Хаджи-Мурат хая-даа көрүнмейн, чыраа аъдының дүрген чоруу-биле орукту куду хап бадыпкан. Элдар аъдының кара челижи-биле ооң соондан хап орган. Соондан ийи боо даажы үнген, ийи оък ооң бодунга-даа, Элдарга-даа дегбейн, сыыңайнып эрте берген. 
Русский: Вместо того чтобы остановиться, Хаджи-Мурат выхватил пистолет из-за пояса и, прибавляя хода, направил лошадь прямо на заграждавших дорогу людей. Стоявшие на дороге люди разошлись, и Хаджи-Мурат, не оглядываясь, большой иноходью пустился вниз по дороге. Элдар большой рысью ехал за ним. Позади их щелкнули два выстрела, просвистели две пули, не задевшие ни его, ни Элдара.
Тувинский: Хаджи-Мурат ол-ла шии-биле хап орган. Үш чүс базым хире халдып келгеш, эгииштээн аъдының аксын тыртып алгаш, дыңнаалап көрген. Мурнунда чиге куду шапкын хем шааңайнып чыткан. Соонда аулда аскыр-дагаалар ыыды дыңпалган. Ол-ла дааш-шимээн аразында Хаджи-Мураттың соонда чоокшулап орар аъттар даванының даажы болгаш кижилер үнү үнген. Хаджи-Мурат аъдын чаарс кылгаш, ол-ла шии-биле хап-ла орган.
Русский: Хаджи-Мурат продолжал ехать тем же ходом. Отъехав шагов триста, он остановил слегка запыхавшуюся лошадь и стал прислушиваться. Впереди, внизу, шумела быстрая вода. Сзади слышны были перекликающиеся петухи в ауле. Из-за этих звуков послышался приближающийся лошадиный топот и говор позади Хаджи-Мурата. Хаджи-Мурат тронул лошадь и поехал тем же ровным проездом.
Тувинский: Соондан шапкан улус кара маң-биле халытпышаан, удавайн Хаджи-Муратка чедип келген. Олар шупту чээрби шаа аъттыг кижи болган. Ол болза Хаджи-Муратты тудуп алыр дээн ийик бе, тоң дора дээрде, ону тудар деп оралдашкан болуп, Шамильдиң мурнунга агарып үнерин бодаан аулдуң чурттакчылары болган. 
Русский: Ехавшие сзади скакали и скоро догнали Хаджи-Мурата. Их было человек двадцать верховых. Это были жители аула, решившие задержать Хаджи-Мурата или по крайней мере, для очистки себя перед Шамилем, сделать вид, что они хотят задержать его.
Тувинский: Келген улустуң караңгыда барааны көстүп турар хире чоокшулап кээрге, Хаджи-Мурат доктаагаш, аъдының дынын салыпкаш, өөренген аайы-биле солагай холу-биле ланчыызының бөскээн чеже тырткаш, оң холу-биле оозун ушта соп эккелген. Элдар база ынчанган.
Русский: Когда они приблизились настолько, что стали видны в темноте, Хаджи-Мурат остановился, бросив поводья, и, привычным движением левой руки отстегнув чехол винтовки, правой рукой вынул ее. Элдар сделал то же.
Тувинский: – Чүү херегил? – деп, Хаджи-Мурат алгырган. – Тудуп алыыл деп бе? Ма, тудуп ал, че! – дээш, ланчыызын көдүрүп келген. Аулдуң улузу доктаай бергеннер.
Русский: – Чего надо? – крикнул Хаджи-Мурат. – Взять хотите? Ну, бери! – И он поднял винтовку. Жители аула остановились.
Тувинский: Хаджи-Мурат боозун тутпушаан, ой иштинче бадыпкан. Аъттыг кижилер олче чоокшулавайн-даа барааннаштыр чоруп олурганнар. Хаджи-Мурат ойну кеже бээрге, ооң соондан чоруп орган улус боттарының аңаа чугаалаксаан чүвезин дыңнап көр дижип алгырганнар. Хаджи-Мурат аңаа харыы кылдыр боозун боолапкаш, аъдынын маңы-биле ыңай болган.
Русский: Хаджи-Мурат, держа винтовку в руке, стал спускаться в лощину. Конные, не приближаясь, ехали за ним. Когда Хаджи-Мурат переехал на другую сторону лощины, ехавшие за ним верховые закричали ему, чтобы он выслушал то, что они хотят сказать. В ответ на это Хаджи-Мурат выстрелил из винтовки и пустил свою лошадь вскачь.
Тувинский: Кезек халыткаш, аъдының ак-сын тыртып аарга, сүрген улус чок болган; аскыр-дагаалар үнү-даа дыңналбас, чүгле аърга иштинде хемниң шаалаажы улам тода апарган болгаш ында-хаая үгүнүң, чаш уруг ыглааны дег эткени дыңналып кээп турган. 
Русский: Когда он остановил ее, погони за ним уже не слышно было; не слышно было и петухов, а только яснее слышалось в лесу журчание воды и изредка плач филина. Черная стена леса была совсем близко. Это был тот самый лес, в котором дожидались его его мюриды.
Тувинский: Ханаланган кара аърга мырыңай чоокшулап келген. Хаджи-Мураттың мюридтериниң ону манап турган аъргазы ол болган. 
Русский: Черная стена леса была совсем близко. Это был тот самый лес, в котором дожидались его его мюриды.
Тувинский: Хаджи-Мурат аъргага чедип келгеш, доктаагаш, хөрээн долдур ишкээр тынгаш, сыгыра каапкаш, шимээнчок дыңнаалап турган.
Русский: Подъехав к лесу, Хаджи-Мурат остановился и, забрав много воздуху в легкие, засвистал и потом затих, прислушиваясь.
Тувинский: Хаджи-Мурат оруктап үнгеш, аъргаже чорупкан. Чүс базым хире чоруп орда, шаараш ыяштар уннарын кежилдир хып турган одагны, одаг кыдыында олургулаан кижилер хөлегелерин, киженнеп каан эзерлиг аъттың бир чартыын көрүп каан.
Русский: Хаджи-Мурат свернул с дороги и поехал в лес. Проехав шагов сто, Хаджи-Мурат увидал сквозь стволы деревьев костер, тени людей, сидевших у огня, и до половины освещенную огнем стреноженную лошадь в седле.
Тувинский: Одагда олурган кижилерниц бирээзи дүргеп тура халааш, Хаджи-Муратка чедип келгеш, аъттың дынындан болгаш эзеңгиден туттунуп алган. Ол Хаджи-Мураттың ажыл-агыйының эргелекчизи болгаш ооң дуңма кылып алганы авар Ханефи болган.
Русский: Один из сидевших у костра людей быстро встал и подошел к Хаджи-Мурату, взявшись за повод и за стремя. Это был аварец Ханефи, названый брат Хаджи-Мурата, заведующий его хозяйством.
Тувинский: – Отту өжүрүңер – деп, Хаджи-Мурат аъттан дүшпүшаан чугаалаан. Улус оттуг кезектерни тарадыр октагылап, өжүр тепсеп туруп берген.
Русский: – Огонь потушить, – сказал Хаджи-Мурат, слезая с лошади. Люди стали раскидывать костер и топтать горевшие сучья.
Тувинский: – Бата маңаа келди бе? – деп, Хаджи-Мурат дөжеп каан буркага келбишаан айтырган.
– Келди, Хан-Магома-биле шагда-ла чоруй баардылар.

Русский: – Был здесь Бата? – спросил Хаджи-Мурат, подходя к расстеленной бурке.
– Был, давно ушли с Хан-Магомой.
Тувинский: – Кайы оруктап чордулар?
– Бо оруктап – дээш, Хаджи-Мураттың келген уунга удур Ханефи ол чарыкче айыткан.

Русский: – По какой дороге пошли?
– По этой, – отвечал Ханефи, указывая на противоположную сторону той, по которой приехал Хаджи-Мурат.
Тувинский: – Ындыг-дыр – дээш, Хаджи-Мурат боозун дүжүргеш, октай берген. – Камнанмааже хоржок, мени сүрүп турдулар – деп от өжүрүп турган кижээ чугаалаан.
Русский: – Ладно, – сказал Хаджи-Мурат и, сняв винтовку, стал заряжать ее. – Поберечься надо, гнались за мной, – сказал он, обращаясь к человеку, тушившему огонь.
Тувинский: Ол кижи чечен Гамзало-дур. Гамзало буркага чедип келгеш, ооң кырынга чыткан бөскектиг ланчыыны алгаш, Хаджи-Мураттың келген уунда оймак кыдыынче ыытчок чоруй барган, Элдар аъдындан дүшкеш, Хаджи-Мураттың аъдын алгаш, бодунуң аъды-биле кады ыяшка баштарын бедидир баглап каан, ооң соонда, Гамзало ышкаш, боозун чүктевишаан, оймактың бир талазынга барып туруп алган. 
Русский: Это был чеченец Гамзало. Гамзало подошел к бурке, взял лежавшую на ней в чехле винтовку и молча пошел на край поляны, к тому месту, из которого подъехал Хаджи-Мурат. Элдар, слезши с лошади, взял лошадь Хаджи-Мурата и, высоко подтянув обеим головы, привязал их к деревьям, потом, так же как Гамзало, с винтовкой за плечами стал на другой край поляны.
Тувинский: Одаг оду өжүп калган, аърга ишти мурнукузу дег хөлчок караңгы эвес апарган, дээрде, ындыг кончуг тода эвес-даа болза, сылдыстар чырып тургулаан.
Русский: Ко-стер был потушен, и лес не казался уже таким черным, как прежде, и на небе, хотя и слабо, но светились звезды.
Тувинский: Дээр чартыы чедир бедий берген Стожарны – Үгерни Хаджи-Мурат дүн ортузу эрте дүжүп турар болгаш, дүнеки мөргүл кылыр өй келген-дир деп бодаан. Даады чүдүрүп ап чоруур бумбазын Ханефиге алдырып алгаш, бурказын кеткеш, хемче чорупкан.
Русский: Поглядев на звезды, на Стожары, поднявшиеся уже на половину неба, Хаджи-Мурат рассчитал, что было далеко за полночь и что давни уже была пора ночной молитвы. Он спросил у Ханефи кумган, всегда возимый с собой в сумах, и, надев бурку, пошел к воде.
Тувинский: Идиктерин уштуп, чугдунуп алгаш, Хаджи-Мурат кызыл-даван буттары-биле бурка кырынга чедип келгеш, дискектендир олуруп алган, оон чөөн чүкче көрүнгеш, салаалары-биле кулактарын дуй туткаш, караан шимгеш, доктаамал мөргүл тарыйназын номчаан.
Русский: Разувшись и совершив омовение, Хаджи-Мурат стал босыми ногами на бурку, потом сел на икры и, сначала заткнув пальцами уши и закрыв глаза, произнес, обращаясь на восток, обычные молитвы.
Тувинский: Мөргүлүн дооскаш, даалыңнар салгылап каан черинге келгеш, бурказының кырынга олуруп алгаш, шенектерин дискек караанга үстүргеш, бажын доңгайткаш, боданып олурупкан.
Русский: Окончив молитву, он вернулся на свое место, где были переметные сумы, и, сев на бурку, облокотил руки на колена и, опустив голову, задумался.
Тувинский: Хаджи-Мурат бодунуң аас-кежиктиинге даады бүзүреп чораан. Кандыг-бир чүве кылыр дээнде, ооң бүдүмчелиг болурунга мурнадыр-ла бүзүрээр – оозу шынап-ла бүдүмчелиг болур-даа. Ооң дүвүрээзинниг дайынчы амыдыралының дургузунда, хаая таварылгалардан аңгыда, даады ындыг бооп келген. Ам база ындыг болур боор деп идегеп олурган. 
Русский: Хаджи-Мурат всегда верил в свое счастие. Затевая что-нибудь, он был вперед твердо уве-рен в удаче, – и все удавалось ему. Так это было, за редкими исключениями, во все продолжение его бурной военной жизни. Так, он надеялся, что будет и теперь.
Тувинский: Воронцовтуң аңаа бээр шериин алгаш, Шамиль-биле канчаар чугаалажырын, ооң бодун канчап тудуп алырын, оон бодунуң өжээнин алырын орус хаан ону канчаар шаңнаарын, ынчангаш, катап чүгле Аварияны эвес, харын бүгү Чеченияны чагырарын бодап олурган. Ынчаар боданып олура, боду билбейн, удуп калган.
Русский: Он представлял себе, как он с войском, которое даст ему Воронцов, пойдет на Шамиля и захватит его в плен, и отомстит ему, и как русский царь наградит его, и он опять будет управлять не только Аварией, но и всей Чечней, которая покорится ему. С этими мыслями он не заметил, как заснул.
Тувинский: Дүжүнде Хаджи-Мурат бодунуң кайгалдары-биле кады ырлашпышаан, «Хаджи-Мурат барды-ла» деп алгы-кышкы-биле Шамильче халдааш, ооң бодун кадайлары-биле кады алган болгаш кадайларының ыы-сыызы аажок болган. Отту чаштап келген. «Ля илляха» деп ыр, «Хаджи-Мурат барды-ла» деп алгы-кышкы болгаш Шамильдиң кадайларының ыы-сыызы-дыр дээн чүвези шөө-бөрүлерниң ону оттурупкан улуушкуну, ыы-сыызы болгаш каткы-иткизи болган. 
Русский: Он видел во сне, как он с своими молодцами, с песнью и криком «Хаджи-Мурат идет», летит на Шамиля и захватывает его с его женами, и слышит, как плачут и рыдают его жены. Он проснулся. Песня «Ля илляха», и крики: «Хаджи-Мурат идет», и плач жен Шамиля – это были вой, плач и хохот шакалов, который разбудил его.
Тувинский: Хаджи-Мурат бажын көдүргеш, ыяштар аралаштыр чөөн таладан агарып кел чыткан дээрни көргеш, шала озалааш олурган мюридтен Хан-Магоманы айтырган. Хан-Магома ам-даа келбээи дээрге, Хаджи-Мурат бажын согайткаш, катап-ла удумзурай берген.
Русский: Хаджи-Мурат поднял голову, взглянул на светлевшееся уже сквозь стволы дерев небо на востоке и спросил у сидевшего поодаль от него мюрида о Хан-Магоме. Узнав, что Хан-Магома еще не возвращался, Хаджи-Мурат опустил голову и тотчас же опять задремал.
Тувинский: Төлээлеттирип чораан айбызындан Бата-биле кады ээп келген Хан-Магоманың хөглүг үнү ону оттурупкан. 
Русский: Разбудил его веселый голос Хана-Магомы, возвращавшегося с Батою из своего посольства.
Тувинский: Хан-Магома дораан-на Хаджи-Мураттың чанынга олура дүшкеш, оларны солдаттар канчаар уткуп алганы, ноянның бодунга канчаар чедиргенин, ноянның боду-биле канчаар чугаалашканын, ноянның кайы хире амыраанын, оон эртен Мичик ол чарыында Шала оймаанга орустарның ыяш кезер черинге ужуражыр болганын чугаалап берген. Бата эжиниң чугаазын үзе кирип, бодунуң немелделерин киирип каап олурган.
Русский: Хан-Магома тотчас же подсел к Хаджи-Мурату и стал рассказывать, как солдаты встретили их и проводили к самому князю, как он говорил с самим князем, как князь радовался и обещал утром встретить их там, где русские будут рубить лес, за Мичиком, на Шалинской поляне. Бата перебивал речь своего сотоварища, вставляя свои подробности.
Тувинский: Хаджи-Мурат бодунуң орустарга кирип бээр дугайында саналынга Воронцовтуң кандыг-кандыг сөстер-биле харыылаанын тодаргайы-биле айтыргылаан. Хан-Магома- даа, Бата-даа Хаджи-Муратты ноян аалчы ёзу-биле уткуп хүлээп алыр болгаш кандыг-даа бак чүве таварыштырбас болганын чаңгыс үн-биле чугаалааннар. 
Русский: Хаджи-Мурат расспросил подробно о том, какими именно словами отвечал Воронцов на предложение Хаджи-Мурата выйти к русским. И Хан-Магома и Бата в один голос говорили, что князь обещал принять Хаджи-Мурата как гостя и сделать так, чтобы ему хорошо было.
Тувинский: Хаджи-Мурат оон ыңай орук дугайын айтырган, Хан-Магома орукту эки билирин, чедер черге чазыг чок чедире бээрин бүзүредирге, Хаджи-Мурат акша ужулгаш, Батага бээр болган үш рублейин берип каан; оон бодунуң улузунга алдын хээлиг боо-чепсээн, чаламалыг папахазын алдырып алгаш, оларның боттарын, орустарга эки көстүрү-биле, идик-хевин силидип алыңар дээн. 
Русский: Мурат расспросил еще про дорогу, и когда Хан-Магома заверил его, что он хорошо знает дорогу и прямо приведет туда, Хаджи-Мурат достал деньги и отдал Бате обещанные три рубля; своим же велел достать из переметных сум свое с золотой насечкой оружие и папаху с чалмою, самим же мюридам почиститься, чтобы приехать к русским в хорошем виде.
Тувинский: Боо-хөөзүн, эзер-чонаан, аъттарын аштап-чүлгүп турда, сылдыс караа чидип, дээр агарып, эртенги сырын хап келген.
Русский: Пока чистили оружие, седла, сбрую и коней, звезды померкли, стало совсем светло, и потянул предрассветный ветерок.
Тувинский: V
Даң караңгызында-ла ийи рота балдылар туткулааш, Полторацкийниң командылалы-биле Чахгира боомун эртип, он верста черге кээп, адыгжыларын хайгааралга тургускулааш, чер чырып кээри билек, ыяш кезип кирипкен. 
Русский: V
Рано утром, еще в темноте, две роты с топорами, под командой Полторацкого, вышли за десять верст за Чахгиринские ворота и, рассыпав цепь стрелков, как только стало светать, принялись за рубку леса.
Тувинский: Сес шак чоокшулап чорда, одагларда шыжыңайнып, дазырткайнып чыткылаан өл буъдуктарның ыжы-биле холушкан туман көдүрлүп эгелээн, ынчангаш мурнунда беш базым черде бот-бодун көрүшпейн, чүгле үнүн дыңнажып, ыяш кезип турган улус ам одагларны-даа, аърга ишти-биле эрткен, кырын ыяш дуй ужуруп каапкан орукту-даа көрүп турар апарганнар; хүн туман өттүр бирде кажарарып кээр, бирде көзүлбейн-даа баар. 
Русский: К восьми часам туман, сливавшийся с душистым дымом шипящих и трещащих на кострах сырых сучьев, начал подниматься кверху, и рубившие лес, прежде за пять ша-гов не видавшие, а только слышавшие друг друга, стали видеть и костры, и заваленную деревьями дорогу, шедшую через лес; солнце то показывалось светлым пятном в тумане, то опять скрывалось.
Тувинский: Оруктан биче ырадыр оймакта барабаннар кырында кезек кижи олурган: Полторацкий бодунуң субалтерн-офицери Тихонов-биле, 3-кү ротаның ийи офицери, дуэль уъжун дужаалындан дүжүрткен эрги ковалергард, Полторацкийниң Пажтар корпузунга кады өөренип чораан эжи барон Фрезе.
Русский: На полянке, поодаль от дороги, сидели на барабанах: Полторацкий с своим субалтерн-офицером Тихоновым, два офицера 3-й роты и бывший кавалергард, разжалованный за дуэль, товарищ Полторацкого по Пажескому корпусу, барон Фрезе.
Тувинский: Барабаннар чанын долгандыр чем ораап чораан саазыннар, таапкы төжектери болгаш куруг шилдер октагылапкан чыткылаан. Офицерлер водка ижип, чемненгеш, портер ижип олурганнар. Барабанчы сески шилди ажыдып берген. 
Русский: Вокруг барабанов валялись бумажки от закусок, окурки и пустые бутылки. Офицеры выпили водки, закусили и пили портер. Барабанщик откупоривал восьмую бутылку.
Тувинский: Полторацкий уйгу хандыр удуваан болза-даа, айыыл таварышкы дег черге солдаттарының болгаш эш-өөрүнүң аразынга даады-ла ынчап баар чаңы-биле сагыш сеткилдиң онза көдүрлүүшкүнүнге болгаш сагыш амыр өөрүшкү хөгнүң хайныышкынынга алзыпкан турган.
Русский: Полторацкий, несмотря на то, что не выспался, был в том особенном настроении подъема душевных сил и доброго, беззаботного веселья, в котором он чувствовал себя всегда среди своих солдат и товарищей там, где могла быть опасность.
Тувинский: Офицерлер аразында сөөлгү чаа болуушкунну, генерал Слепцовтуң өлгениниң дугайын хөөрежип олурганнар. Ол өлүмде амыдыралдың чугула өйүн – ооң төнчүзүн болгаш бодунуң тывылган дөзүнче ээп келгенин кым-даа көрбээн, а чүгле селемезин туткаш, дагжыларже шурай берген, оларны кыра шаап турган эрес офицерниң кайгал чоруу көзүлген.
Русский: Между офицерами шел оживленный разговор о последней новости, смерти генерала Слепцова. В этой смерти никто не видел того важнейшего в этой жизни момента – окончания ее и возвращения к тому источнику, из которого она вышла, а виделось только молодечество лихого офицера, бросившегося с шашкой на горцев и отчаянно рубившего их.
Тувинский: Ынчан Кавказка болгаш өске каяа-даа ыяавыла болган деп бодап турганы болгаш чугаалажып турганы селеме-биле соккулажыр тулчуушкуннарның болбайн турганын (чыда, селеме-биле соккулажыр ындыг тулчуушкуннар бооп тургулаан болза-даа, чүгле маңнажып бар чыткан улусту кыра шаап турганын) улус шупту, ылаңгыя чаага киржип чораан офицерлер билир, билип ап болур турза-даа, офицерлерге ол меге чорук билдинип турган, ынчангаш оларның бир чамдыызы кайгалзымаары кончуг, бир чамдыызы кандыг-даа көгүп-хөөрээн шинчи чогу-биле барабаннар кырынга таакпылап, арага ижип, баштактанчып, өлүмнүң генерал Слепцовка таварышканы ышкаш, минут санында оларның кайызынга-даа өлүм таваржып болур деп чүве сагыжынга-даа кирбейн, чоргаар тап-билээ болгаш омак-хөглүг олурганнар. Оларның чугаазы орту кирип чорда, оларның манаашкынын бадыткаан чүве дег, оруктуң солагай талазындан даарс дээн боо үнүнүң чаражы сүргей сергелең даажы дыңналган, оон туманныг агаарда ок хөглүү-биле сыгырбышаан, ыяшка шак дээн. 
Русский: Хотя все, в особенности побывавшие в делах офицеры, знали и могли знать, что на войне тогда на Кавказе, да и никогда нигде не бывает той рубки врукопашную шашками, которая всегда предполагается и описывается (а если и бывает такая рукопашная шашками и штыками, то рубят и колют всегда только бегущих), эта фикция рукопашной признавалась офицерами и придавала им ту спокойную гордость и веселость, с которой они, одни в молодецких, другие, напротив, в самых скромных позах, сидели на барабанах, курили, пили и шутили, не заботясь о смерти, которая, так же как и Слепцова, могла всякую минуту постигнуть каждого из них. И действительно, как бы в подтверждение их ожидания в середине их разговора влево от дороги послышался бодрящий, красивый звук винтовочного, резко щелкнувшего выстрела, и пулька, весело посвистывая, пролетела где-то в туманном воздухе и щелкнулась в дерево.
Тувинский: Дайзынның аткан боозунга солдат бооларның кезек даашкыр чоон даажы харыылаан.
Русский: Несколько грузно-громких выстрелов солдатских ружей ответили на неприятельский выстрел.
Тувинский: – Эхээй! – деп, Полторацкий хөглүг үн-биле алгырган, – хараалчыларже боолап тур ышкажыл! Че, Костя дуңмай, – деп Фрезеге чугаалаан, – аксың-кежии таварышкан-дыр. Ротага бар. Магалыг тулчуушкундан кылгай бис аан, кайгап ханмас! Таптыг шииден көргүзүпкей бис аан!
Русский: – Эге! – крикнул веселым голосом Полторацкий, – ведь это в цепи! Ну, брат Костя, – обратился он к Фрезе, – твое счастие. Иди к роте. Мы сейчас такое устроим сражение, что прелесть! И представление сделаем.
Тувинский: Эрге-дужаалдан дүжүрткен барон тура халааш, ыш аразында ротазынче дүрген чорупкан. Полторацкийге оон кабарда кунну бичии калдар аъдын эккеп берген, аъттангаш, ротаны чыскаап алгаш, хайгааралда боо ыыды үнген черже чорупкан. Хайгаарал аърга эдээнде тас ой аксында турган. Хат аъргаже каккан, ойнуң чүгле ишти эвес, ындыы талазы база тода көстүп турар болган.
Русский: Разжалованный барон вскочил на ноги и быстрым шагом пошел в область дыма, где была его рота. Полторацкому подали его маленького каракового кабардинца, он сел на него и, выстроив роту, повел ее к цепи по направлению выстрелов. Цепь стояла на опушке леса перед спускающейся голой балкой. Ветер тянул на лес, и не только спуск балки, но и та сторона ее были ясно видны.
Тувинский: Полторацкий хайгааралга чедип кээрге, туман өттүр хүн көстүп келген, ойнуң ол чарыында шет аърга кыдыында, чүс кулаш хире черде кезек аъттыг улус көстүп турган. 
Русский: Когда Полторацкий подъехал к цепи, солнце выглянуло из-за тумана, и на противоположной стороне балки, у другого начинавшегося там мелкого леса, сажен за сто, виднелось несколько всадников.
Тувинский: Ол Хаджи-Муратты сүрүп турган чеченнер болган, ооң орустарга кээрин көөр дээш келгеннери ол. Оларның бирээзи хайгааралче боолапкан. Хайгааралдан кезек солдаттар аңаа харыылап боолагылапкан. Чеченнер дедир ырай бергеннер, оон аткылажыышкын соксаан. 
Русский: Чеченцы эти были те, которые преследовали Хаджи-Мурата и хотели видеть его приезд к русским. Один из них выстрелил по цепи. Несколько солдат из цепи ответили ему. Чеченцы отъехали назад, и стрельба прекратилась.
Тувинский: Полторацкий ротазы-биле чедип келгеш, боолаңар дээн, команда үнери билек, ол дораан хайгаарал шугумун дургаар үзүктелчок хөглүг сергелең боо даажы дыңналып, ыштар чаражы кончуг буртуңайны берген.
Русский: Но когда Полторацкий подошел с ротой, он ве-лел стрелять, и только что была передана команда, по всей линии цепи послышался непрерывный веселый, бодрящий треск ружей, сопровождаемый красиво расходившимися дымками.
Тувинский: Солдаттар хөг бодап, амырап, далаш-биле бооларын оъктап, улай-улай боолап-ла турганнар. Чеченнер, эрези кирип келгени-ле ол боор оң, бурунгаар дап бергилээш, солдаттарже боолагылапканнар. 
Русский: Солдаты, радуясь развлечению, торопились заряжать и выпускали заряд за зарядом. Чеченцы, очевидно, почувствовали задор и, выскакивая вперед, один за другим выпустили несколько выстрелов по солдатам.